Document ID: 32004D0590

KOMISIJAS LĒMUMS
(2004. gada 4. jūnijs)
par Kipras vēršveidīgo dzīvnieku datubāzes pilnas operativitātes atzīšanu
(izziņots ar dokumenta numuru K(2004) 1969)
(Autentisks ir vienīgi teksts grieķu valodā)
(Dokuments attiecas uz EEZ)
(2004/590/EK)
EIROPAS KOPIENAS KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 57. pantu,
tā kā:
(1)
Kipra ir iesniegusi lūgumu atzīt pilnu Kipras vēršveidīgo dzīvnieku identifikācijas un reģistrācijas sistēmā ietilpstošās datubāzes operativitāti atbilstoši Eiropas Parlamenta un Padomes 2000. gada 17. jūlija Regulai (EK) Nr. 1760/2000, kura nosaka vēršveidīgo dzīvnieku identifikācijas un reģistrācijas sistēmas izveides principus, un saistībā ar liellopu gaļas un liellopu gaļas izstrādājumu marķēšanu, un atceļot Padomes Regulu (EK) Nr. 820/97 (1).
(2)
Kipras iestādes ir iesniegušas attiecīgo informāciju, kas tika papildināta uz 2004. gada 31. martu.
(3)
Kipras iestādes ir apņēmušās uzlabot šīs datubāzes ticamību, nodrošinot jo īpaši to, ka: i) tiek veikti papildu pasākumi, ieskaitot pārbaudes, lai veicinātu piecu dienu termiņa ievērošanu, kurā uzraugiem jāpaziņo par piedzimšanas, nāves un pārvietošanās gadījumiem, jo īpaši fermās; ii) tiek ieviesti papildu pasākumi, lai varētu pēc iespējas ātrāk izlabot kļūdas vai izlaidumus, kas tiek konstatēti automātiski vai pārbaužu laikā uz vietas; iii) tiek ieviesti ticamības testi, lai nodrošinātu datubāzē esošās informācijas kvalitāti, jo īpaši par dzimšanas gadījumiem; iv) notikumu datubāzes efektivitāte tiek uzlabota, lai nodrošinātu kvalitatīvu informāciju attiecībā uz aizstājamo ausu birku pielietošanu; v) tiek ieviesti pasākumi vēršveidīgo dzīvnieku identifikācijas un reģistrācijas pārbaužu veikšanai atbilstoši Komisijas Regulai (EK) Nr. 1082/2003 (2).
(4)
Kipras iestādes vēlākais līdz 2004. gada 30. aprīlim apņēmās ieviest minētos uzlabojošos pasākumus.
(5)
Iepriekšminētā kontekstā ir pamats atzīt Kipras vēršveidīgo dzīvnieku datubāzes pilnu operativitāti,
IR PIEŅĒMUSI ŠO LĒMUMU:
1. pants
Sākot ar 2004. gada 1. maiju, Kipras vēršveidīgo dzīvnieku datubāze ir atzīta par pilnībā funkcionējošu.
2. pants
Šis lēmums ir adresēts Kiprai.
Briselē, 2004. gada 4. jūnijā

Labels: 17
3
6
12
18